Ńdɔ fɔ́ɔ́ Absalóm á ngásiban bəzimbi bə́ Dávid, ábōg ā túbu. Ḿból ā ngábə́ bədə́ êkabilí, ńdɔ é ngányían ai nyé á bīlé étē, esǐl é kə́ə́ nye wɔ́mana á miǹtəm mí élé, a lígí a kələ́ hālá, ekabilí é lōdó ai m̀bíl. 10Ńdɔ̄ é mod a ngáyén nyē a kə kad Yoab nâ: « Mə líg Absalóm a kələ́ élē álí. » 11Yoab nyé ai é mod a ngákad nyé é fwé nyī nâ: “Ngə́ ō yén nyē amú dzé ó bɔ̄ nye tə wé ai sí, ngə́ mə̄ mavə́ wa miǹsaŋ mí síkel awômo ai kandá ḿbɔ̄g.” 12Nyé ai Yoab nâ: “Tɔ wavə́ ma miǹsaŋ mí síkel akúda mə sə́ kig dzǎm sām wɔ́ mə nambá mɔ́n ǹkúkúmá. Bíā bə́sə bǐ wóg ḿból ńkūkúmá á və́ béndē mína Avishái ai Itái nâ: mǐ kálaga tə́ ma Absalom.